২০১৬ গ্রীষ্মকালীন অলিম্পিকে ব্রাজিল
২০১৬ গ্রীষ্মকালীন অলিম্পিক গেমস ব্রাজিলের রিও দি জেনেরিওতে অনুষ্ঠিত হচ্ছে। ৫ থেকে ২১ আগস্ট, ২০১৬ তারিখ পর্যন্ত বৈশ্বিক এ প্রতিযোগিতায় ব্রাজিল স্বাগতিক দেশের মর্যাদা লাভ করে। এরফলে দক্ষিণ আমেরিকার এ দেশটি ২২তম বারের মতো গ্রীষ্মকালীন অলিম্পিকে প্রতিদ্বন্দ্বিতা করছে। শুধুমাত্র আমস্টারডামে অনুষ্ঠিত ১৯২৮ সালের অলিম্পিকে ব্রাজিল অংশ নেয়নি। এ ক্রীড়া আয়োজনের ফলে অলিম্পিকের ইতিহাসে নতুন মাইলফলক প্রতিষ্ঠিত করে। দক্ষিণ আমেরিকার প্রথম দেশ হিসেবে ব্রাজিল গ্রীষ্মকালীন অলিম্পিক আয়োজনের সুযোগ পায় এবং মেক্সিকোতে অনুষ্ঠিত ১৯৬৮ সালের অলিম্পিকের পর লাতিন আমেরিকার দ্বিতীয় দেশ হিসেবে এ মর্যাদা লাভ করে।